## Pravilnik o iskaznici poljoprivrednog inspektora, poljoprivrednog inspektora za ekološku proizvodnju, stočarskog inspektora, vinarskog inspektora i inspektora za kakvoću hrane te znaku poljoprivredne inspekcije

### NN 19/2010 (10.2.2010.), Pravilnik o iskaznici poljoprivrednog inspektora, poljoprivrednog inspektora za ekološku proizvodnju, stočarskog inspektora, vinarskog inspektora i inspektora za kakvoću hrane te znaku poljoprivredne inspekcije

MINISTARSTVO POLJOPRIVREDE, RIBARSTVA I RURALNOG

461

Na temelju članka 30. stavka 2. Zakona o poljoprivredi (»Narodne novine«, broj 149/09), članka 90. stavka 3. Zakona o poljoprivrednom zemljištu (»Narodne novine«, broj 152/08), članka 67. stavka 2. Zakona o državnoj potpori poljoprivredi i ruralnom razvoju (»Narodne novine«, broj 83/09), članka 32. stavka 2. Zakona o ekološkoj proizvodnji poljoprivrednih i prehrambenih proizvoda (»Narodne novine«, broj 12/01 i 79/07), članka 17. stavka 2. Zakona o gnojivima i poboljšivačima tla (»Narodne novine«, broj 163/03 i 40/07), članka 79. stavka 2. Zakona o sjemenu, sadnom materijalu i priznavanju sorti poljoprivrednog bilja (»Narodne novine«, broj 140/05 i 35/08), članka 49.b stavka 2. Zakona o stočarstvu (»Narodne novine«, broj 70/97, 36/98, 151/03 i 132/06), članka 66. stavka 3. Zakona o vinu (»Narodne novine«, broj 96/03), članka 40. stavka 2. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine«, broj 84/08 i 75/09), ministar poljoprivrede, ribarstva i ruralnog razvoja donosi

PRAVILNIK

O ISKAZNICI POLJOPRIVREDNOG INSPEKTORA, POLJOPRIVREDNOG INSPEKTORA ZA EKOLOŠKU PROIZVODNJU, STOČARSKOG INSPEKTORA, VINARSKOG INSPEKTORA I INSPEKTORA ZA KAKVOĆU HRANE TE ZNAKU POLJOPRIVREDNE INSPEKCIJE

Članak 1.

Ovim Pravilnikom propisuje se obrazac službene iskaznice poljoprivrednog inspektora, poljoprivrednog inspektora za ekološku proizvodnju, stočarskog inspektora, vinarskog inspektora i inspektora za kakvoću hrane (u daljnjem tekstu: inspektor) te izgled znaka poljoprivredne inspekcije, koje nose poljoprivredni inspektori Ministarstva poljoprivrede, ribarstva i ruralnog razvoja (u daljnjem tekstu: Ministarstvo), način i postupak njihova izdavanja te vođenje evidencije o izdanim iskaznicama i znakovima.

Članak 2.

(1) Službena iskaznica (u daljnjem tekstu: iskaznica) izrađuje se tehnikom »zaštitnog tiska«, od polikarbonatnog materijala u obliku plastične kartice pravokutnog oblika veličine 85×55 mm, u nijansama bijele, zelene, plave i žute boje.

(2) Obrasci iskaznica poljoprivrednog inspektora (obrazac »A«), poljoprivrednog inspektora za ekološku proizvodnju (obrazac »B«), stočarskog inspektora (obrazac »C«), vinarskog inspektora (obrazac »D») i inspektora za kakvoću hrane (obrazac »E«), tiskani su uz ovaj Pravilnik i njegov su sastavni dio.

Članak 3.

Obrazac iskaznice sadrži:

1. na prednjoj stranici:

a) utisnut grb Republike Hrvatske,

b) natpis: »REPUBLIKA HRVATSKA«,

c) natpis: »MINISTARSTVO POLJOPRIVREDE, RIBARSTVA I RURALNOG RAZVOJA«,

d) naziv:

»SLUŽBENA ISKAZNICA POLJOPRIVREDNOG INSPEKTORA« (obrazac »A«),

»SLUŽBENA ISKAZNICA POLJOPRIVREDNOG INSPEKTORA ZA EKOLOŠKU PROIZVODNJU« (obrazac »B«),

»SLUŽBENA ISKAZNICA STOČARSKOG INSPEKTORA« (obrazac »C«),

»SLUŽBENA ISKAZNICA VINARSKOG INSPEKTORA« (obrazac »D«) ili

»SLUŽBENA ISKAZNICA INSPEKTORA ZA KAKVOĆU HRANE« (obrazac »E«),

e) mjesto za fotografiju veličine 28×32 mm,

f) ime i prezime inspektora,

g) serijski broj iskaznice.

2. Na poleđini:

a) tekst o ovlastima nositelja iskaznice,

b) evidencijski broj,

c) nadnevak izdavanja iskaznice,

d) mjesto za pečat Ministarstva i potpis ovlaštene osobe.

Članak 4.

(1) Službeni znak poljoprivredne inspekcije (u daljnjem tekstu: znak) izrađuje se od metala, podloga je mjedena, a aplikacija je sjajno niklana.

(2) Veličina znaka je 60×55 mm.

(3) Znak ima oblik stiliziranoga kruga. U središtu znaka, na pozlaćenom prostoru, smješten je grb Republike Hrvatske, čija su polja izvedena u crvenom i bijelom emajlu, a kruna u vidu reljefa, boje podloge. Na dijelu podloge koji okružuje grb prikazan je zrakasti motiv. Središnji dio znaka okružuje sjajni niklani prsten na kojem je emajlom zelene boje ispisan tekst: »POLJOPRIVREDNA INSPEKCIJA« (obrazac »F«). Grb Republike Hrvatske i niklani prsten okruženi su hrvatskim pleterom, koji je izveden u mjedenom reljefu. Na vršnom dijelu znaka istaknuta su slova: »RH« (Republika Hrvatska), u boji podloge. Preko donjega dijela znaka proteže se sjajna niklana lenta, koja djelomično prekriva pleter. Na lenti je emajlom zelene boje ispisan troznamenkasti broj znaka.

(4) Za poleđinu znaka pričvršćena je lisnata opruga od perne bronce.

(5) Izgled znaka (obrazac »F«) tiskan je uz ovaj Pravilnik i njegov je sastavni dio.

Članak 5.

(1) Iskaznica i znak nose se u pripadajućem kožnom povezu.

(2) Kožni povez iz stavka 1. ovoga članka crne je boje, trodijelni, s dvostrukim pregibom. Veličina svakog dijela je 8×12 cm.

(3) Na prednjoj stranici kožnoga poveza, zlatotiskom su otisnuti grb Republike Hrvatske i ispod njega, u tri retka, natpis:

»REPUBLIKA HRVATSKA

MINISTARSTVO POLJOPRIVREDE, RIBARSTVA

I RURALNOG RAZVOJA«.

Članak 6.

Iskaznice i znakove, s pripadajućim kožnim povezom, izdaje Ministarstvo.

Članak 7.

(1) Tajništvo Ministarstva vodi očevidnik o izdanim i vraćenim iskaznicama i znakovima.

(2) Očevidnik iz stavka 1. ovoga članka sadrži:

1. evidencijski broj,

2. ime i prezime inspektora,

3. serijski broj iskaznice,

4. broj znaka,

5. klasifikacijsku oznaku i urudžbeni broj rješenja o postavljenju u zvanje inspektora,

6. nadnevak izdavanja iskaznice i znaka,

7. nadnevak vraćanja iskaznice i znaka,

8. rubriku za potpis inspektora,

9. rubriku za napomene.

Članak 8.

Iskaznica vrijedi od dana njezina izdavanja do prestanka ovlaštenja za obavljanje poslova inspektora.

Članak 9.

(1) Inspektor koji izgubi iskaznicu i/ili znak, ili na drugi način ostane bez iskaznice i/ili znaka, obvezan je o tome odmah izvijestiti neposredno nadređenog službenika.

(2) Nova iskaznica i/ili znak izdat će se nakon što se u »Narodnim novinama« oglasi da su iskaznica i/ili znak izgubljeni, ili na drugi način nestali i proglasi ih se nevažećima.

(3) Troškove oglašavanja u »Narodnim novinama« snosi inspektor koji je izgubio iskaznicu i/ili znak, ili je na drugi način ostao bez njih.

(4) U slučaju kad je gubitak ili nestanak iskaznice i/ili znaka posljedica namjere ili krajnje nepažnje inspektora, troškove izdavanja nove iskaznice ili znaka snosi sam inspektor.

Članak 10.

(1) Inspektor kojemu prestane državna služba ili koji bude postavljen u drugo zvanje obvezan je prilikom primitka rješenja o prestanku državne službe ili postavljenju u drugo zvanje Tajništvu Ministarstva vratiti iskaznicu i znak.

(2) Vraćena iskaznica se poništava.

(3) Inspektoru će se privremeno, do okončanja postupka, oduzeti iskaznica i znak ako se protiv njega vodi istraga ili je protiv njega podignuta optužnica, ili zbog drugih opravdanih razloga, ako postoji opasnost od zlouporabe službene dužnosti.

Članak 11.

Danom stupanja na snagu ovoga Pravilnika prestaje važiti Pravilnik o iskaznici poljoprivrednog inspektora, poljoprivrednog inspektora za ekološku proizvodnju, stočarskog inspektora i vinarskog inspektora te znaku poljoprivredne inspekcije (»Narodne novine«, broj 32/06. i 17/07.).

Članak 12.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/09-01/74
Urbroj: 525-03-1-0046/10-4
Zagreb, 25. siječnja 2010.

Ministar
Petar Čobanković, v. r.

Obrazac »A«

(prednja stranica)

|  |  |  |  |  |  |
| --- | --- | --- | --- | --- | --- |
| |  |  |  | | --- | --- | --- | | ![](dodatni/407293.jpeg) | REPUBLIKA HRVATSKA  MINISTARSTVO POLJOPRIVREDE,  RIBARSTVA I RURALNOG RAZVOJA | fotografija 28×32 mm | | SLUŽBENA ISKAZNICA  POLJOPRIVREDNOG INSPEKTORA | |   Ime  Prezime  A 001 |

(poleđina)

|  |
| --- |
| Ovlast: Nositelj ove iskaznice ovlašten je u okviru svoje nadležnosti utvrđene zakonom obavljati nadzor nad primjenom i izvršavanjem propisa od strane pravnih i fizičkih osoba, pregledavati poslovne prostorije i objekte, robu, uređaje, opremu i poslovnu dokumentaciju, privremeno oduzeti predmete i dokumentaciju, utvrđivati identitet fizičkih osoba, te ima i sva druga prava i obveze koje mu po zakonu pripadaju.  \_\_\_\_\_\_\_\_\_\_\_\_\_\_\_\_\_\_\_\_\_  (evidencijski broj)  M. P.  \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_  (nadnevak izdavanja) (potpis ovlaštene osobe) |

Obrazac »B«

(prednja stranica)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  |  |  | | --- | --- | --- | | ![](dodatni/407294.jpeg) | REPUBLIKA HRVATSKA  MINISTARSTVO POLJOPRIVREDE,  RIBARSTVA I RURALNOG RAZVOJA | fotografija 28×32 mm | | SLUŽBENA ISKAZNICA  POLJOPRIVREDNOG INSPEKTORA | | | ZA EKOLOŠKU PROIZVODNJU | |  |   Ime  Prezime  B 001 |

(poleđina)

|  |
| --- |
| Ovlast: Nositelj ove iskaznice ovlašten je u okviru svoje nadležnosti utvrđene zakonom obavljati nadzor nad primjenom i izvršavanjem propisa od strane pravnih i fizičkih osoba, pregledavati poslovne prostorije i objekte, robu, uređaje, opremu i poslovnu dokumentaciju, privremeno oduzeti predmete i dokumentaciju, utvrđivati identitet fizičkih osoba, te ima i sva druga prava i obveze koje mu po zakonu pripadaju.  \_\_\_\_\_\_\_\_\_\_\_\_\_\_\_\_\_\_\_\_\_  (evidencijski broj)  M. P.  \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_  (nadnevak izdavanja) (potpis ovlaštene osobe) |

Obrazac »C«

(prednja stranica)

|  |  |  |  |  |  |
| --- | --- | --- | --- | --- | --- |
| |  |  |  | | --- | --- | --- | | ![](dodatni/407295.jpeg) | REPUBLIKA HRVATSKA  MINISTARSTVO POLJOPRIVREDE,  RIBARSTVA I RURALNOG RAZVOJA | fotografija 28×32 mm | | SLUŽBENA ISKAZNICA  STOČARSKOG INSPEKTORA | |   Ime  Prezime  C 001 |

(poleđina)

|  |
| --- |
| Ovlast: Nositelj ove iskaznice ovlašten je u okviru svoje nadležnosti utvrđene zakonom obavljati nadzor nad primjenom i izvršavanjem propisa od strane pravnih i fizičkih osoba, pregledavati poslovne prostorije i objekte, robu, uređaje, opremu i poslovnu dokumentaciju, privremeno oduzeti predmete i dokumentaciju, utvrđivati identitet fizičkih osoba, te ima i sva druga prava i obveze koje mu po zakonu pripadaju.  \_\_\_\_\_\_\_\_\_\_\_\_\_\_\_\_\_\_\_\_\_  (evidencijski broj)  M. P.  \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_  (nadnevak izdavanja) (potpis ovlaštene osobe) |

Obrazac »D«

(prednja stranica) (poleđina)

|  |  |  |  |  |  |
| --- | --- | --- | --- | --- | --- |
| |  |  |  | | --- | --- | --- | | ![](dodatni/407296.jpeg) | REPUBLIKA HRVATSKA  MINISTARSTVO POLJOPRIVREDE,  RIBARSTVA I RURALNOG RAZVOJA | fotografija 28×32 mm | | SLUŽBENA ISKAZNICA  VINARSKOG INSPEKTORA | |   Ime  Prezime  D 001 |

(poleđina)

|  |
| --- |
| Ovlast: Nositelj ove iskaznice ovlašten je u okviru svoje nadležnosti utvrđene zakonom obavljati nadzor nad primjenom i izvršavanjem propisa od strane pravnih i fizičkih osoba, pregledavati poslovne prostorije i objekte, robu, uređaje, opremu i poslovnu dokumentaciju, privremeno oduzeti predmete i dokumentaciju, utvrđivati identitet fizičkih osoba, te ima i sva druga prava i obveze koje mu po zakonu pripadaju.  \_\_\_\_\_\_\_\_\_\_\_\_\_\_\_\_\_\_\_\_\_  (evidencijski broj)  M. P.  \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_  (nadnevak izdavanja) (potpis ovlaštene osobe) |

Obrazac »E«

((prednja stranica)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  |  |  | | --- | --- | --- | | ![](dodatni/407297.jpeg) | REPUBLIKA HRVATSKA  MINISTARSTVO POLJOPRIVREDE,  RIBARSTVA I RURALNOG RAZVOJA | fotografija 28×32 mm | | SLUŽBENA ISKAZNICA  INSPEKTORA ZA KAKVOĆU | | | HRANE | |  |   Ime  Prezime  E 001 |

(poleđina)

|  |
| --- |
| Ovlast: Nositelj ove iskaznice ovlašten je u okviru svoje nadležnosti utvrđene zakonom obavljati nadzor nad primjenom i izvršavanjem propisa od strane pravnih i fizičkih osoba, pregledavati poslovne prostorije i objekte, robu, uređaje, opremu i poslovnu dokumentaciju, privremeno oduzeti predmete i dokumentaciju, utvrđivati identitet fizičkih osoba, te ima i sva druga prava i obveze koje mu po zakonu pripadaju.  \_\_\_\_\_\_\_\_\_\_\_\_\_\_\_\_\_\_\_\_\_  (evidencijski broj)  M. P.  \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_  (nadnevak izdavanja) (potpis ovlaštene osobe) |

Obrazac »F«

![](dodatni/407298.jpeg)

Pravilnik, NN 19/2010-461